b'\n_START_ARTICLE_\nTresavica\n_START_SECTION_\nVzroki\n_START_PARAGRAPH_\nNa splo\xc5\xa1no se tremor pojavlja v delu mo\xc5\xbegan, ki nadzirajo mi\xc5\xa1ice posameznih delov telesa, najpogosteje rok. Nevrolo\xc5\xa1ki problemi ki lahko izzovejo tremor, so multipla skleroza, kap, mehanske po\xc5\xa1kodbe mo\xc5\xbeganov zaradi udarcev, nevrolo\xc5\xa1ke bolezni, ki okvarijo ali uni\xc4\x8dijo dele mo\xc5\xbeganov. Vzrok je lahko tudi zloraba zdravil oziroma drog, kot so amfetamini, kofein, kortikostatiki in nekatera psihiatri\xc4\x8dna zdravila. Mo\xc5\xbeen vzrok je zloraba alkohola, zastrupitev z \xc5\xbeivim srebrom ali po\xc5\xa1kodbe jeter. Pri sladkornih bolnikih se pojavi ob hipoglikemiji skupaj z zmedenostjo, potenjem in povi\xc5\xa1anim sr\xc4\x8dnim utripom. Tremor se lahko pojavi ob pomankanju vitaminov, ob neprespanosti ali ob stresu._NEWLINE_Za tremor je zelo zna\xc4\x8dilno ritmi\xc4\x8dno tresenje dlani, rok, glave, nog, telesa, glasilk, kar lahko ote\xc5\xbei pisanje in risanje, kot tudi uporabo vsakdanjih opravil, ki zahtevajo natan\xc4\x8dnost (jedilni pribor, klju\xc4\x8di). Nekateri tremorji se poja\xc4\x8dajo ob stresu ali mo\xc4\x8dnej\xc5\xa1emu razburjenju, fizi\xc4\x8dni iz\xc4\x8drpanosti ali pa ob dvigovanju te\xc5\xbejih tovorov._NEWLINE_Tremor se lahko pojavi v vsaki dobi \xc5\xbeivljenja. Intenzivira in pogosteje se pojavi v srednjih ter poznih letih. Na za\xc4\x8detku se pojavlja redko, potem ob\xc4\x8dasno in kasneje vse bolj pogosto. Obolevnost mo\xc5\xa1kih in \xc5\xbeensk je enaka. \xc4\x8ceprav tresavica ni \xc5\xbeivljenjsko ogro\xc5\xbeajo\xc4\x8de stanje, pa je za bolnika lahko neprijeten zaradi ote\xc5\xbeevanja nekaterih opravil in zaradi ob\xc4\x8dutka sramu.\n_START_SECTION_\nZdravljenje\n_START_PARAGRAPH_\nZa esencialni tremor, ki nima drugih znanih vzrokov, se za zdravljenje uporabljajo tablete beta blokatorjev (najve\xc4\x8dkrat propronalol ali ropinorole), ki v mnogih primerih odpravi motnjo ali jo vsaj mo\xc4\x8dno zmanj\xc5\xa1a.'